B4-0041/96

Ψήφισμα σχετικά με τον αντίκτυπο των αποτελεσμάτων της επιστημονικής διάσκεψης της Επιτροπής για τις αυξητικές ουσίες στην παραγωγή κρέατος (29.11 έως 1.12.1995)

Το Ευρωπαϊκό Κοινοβούλιο,

- έχοντας υπόψη την απάντηση της Επιτροπής στην προφορική ερώτηση προς αυτήν σχετικά με τον αντίκτυπο των αποτελεσμάτων της επιστημονικής διάσκεψης για τις αυξητικές ουσίες στην παραγωγή κρέατος (Β4-1431/95),

- έχοντας υπόψη τα προηγούμενα ψηφίσματά του για το θέμα αυτό, ιδίως τα ψηφίσματά του της 16ης Μαρτίου 1995 σχετικά με την καταπολέμηση της μαφίας των ορμονών ((ΕΕ C 89 της 10.04.1995, σελ. 150.)) και της 22ας Σεπτεμβρίου 1995 σχετικά με τη διάσκεψη για τη χρησιμοποίηση αυξητικών ουσιών στην κτηνοτροφία ((ΕΕ C 269 της 16.10.1995, σελ. 227.)),

Α. λαμβάνοντας υπόψη ότι η οδηγία 88/146/ΕΟΚ ((ΕΕ L70 της 16.03.1988, σελ. 16)) απαγορεύει τη χρησιμοποίηση ορισμένων ουσιών ορμονικής δράσης στην κτηνοτροφία,

Β. λαμβάνοντας υπόψη το προαναφερθέν ψήφισμά του της 22ας Σεπτεμβρίου 1995 στο οποίο υποστήριζε σαφώς τη διατήρηση της απαγόρευσης στη χρήση ορμονών, και την ενίσχυση των ελέγχων,

Γ. λαμβάνοντας υπόψη ότι κατά την εν λόγω διάσκεψη τέθηκαν κατά κύριο λόγο επιστημονικά ζητήματα του τομέα της κτηνιατρικής, και δεν συζητήθηκαν καθόλου ή συζητήθηκαν μόνο περιθωριακά οι επιπτώσεις που έχει στην υγεία των ζώων η χρησιμοποίηση αυξητικών ουσιών στην παραγωγή κρέατος, η σύνθεση και η ποιότητα του κρέατος, οι ανησυχίες και οι προσδοκίες των καταναλωτών και η ανάπτυξη των γεωργικών αγορών και δομών,

1. σημειώνει τα τελικά συμπεράσματα της επιστημονικής διάσκεψης που διοργάνωσε η Ευρωπαϊκή Επιτροπή[semigr ]

2. εξακολουθεί να πιστεύει ότι η κτηθείσα πείρα στον επιστημονικό τομέα, ιδίως δε σε ό,τι αφορά τις φυσικές επιστήμες, πρέπει να λαμβάνεται υπόψη στη διαδικασία λήψης αποφάσεων για επίμαχα ζητήματα κοινωνικοοικονομικού και τεχνικού χαρακτήρα στον περιβαλλοντικό τομέα, υπογραμμίζει όμως ότι έχει ιδιαίτερη σημασία για τη δημοκρατία η τελική απόφαση για τα ζητήματα αυτά να λαμβάνεται από την ίδια την κοινωνία, μέσω των εκλεγμένων αντιπροσώπων της[semigr ]

3. καλεί την Επιτροπή και το Συμβούλιο, σύμφωνα με τα ψηφίσματα που έχει ήδη εγκρίνει το Κοινοβούλιο, να αντιταχθούν σθεναρά στην εισαγωγή στην ΕΕ κρέατος με ορμόνες[semigr ] επιθυμεί τη διατήρηση της απαγόρευσης της χρήσης αυξητικών ουσιών στην κτηνοτροφία[semigr ] επιθυμεί να συνεχιστεί η πλήρης απαγόρευση της χρήσης αυξητικών ουσιών στην κτηνοτροφία[semigr ] καταδικάζει τη χαλαρή στάση του Συμβουλίου και ζητεί από αυτό να εγκρίνει τις προτάσεις που ενέκριναν η Επιτροπή και το Κοινοβούλιο από το Σεπτέμβριο του 1993 και που αφορούσαν κανονισμούς του Συμβουλίου (ΕΚ) σχετικά με την απαγόρευση της χρησιμοποίησης στην κτηνοτροφία ορισμένων ουσιών που έχουν ορμονική ή θυρεοστατική δράση, καθώς και των αγωνιστών Beta (COM(93)0441 ((ΕΕ C 302 της 09.11.1993, σελ. 8.)) που υποβλήθηκε τoν Οκτώβριο 1993 από την Επιτροπή και επί της οποίας το ΕΚ γνωμοδότησε στις 19 Απριλίου 1994 ((ΕΕ C 128 της 9.5.1994, σελ. 106)) και η οποία στην συνέχεια τροποποιήθηκε COM(94)0293 ((ΕΕ C 222 της 1.8.1994, σελ. 16.))[semigr ]

4. ζητεί από την Επιτροπή, να υποβάλει το ταχύτερο δυνατόν πρόταση για την τροποποίηση της οδηγίας περί κτηνιατρικών φαρμάκων, στην οποία ο ορισμός του κτηνιατρικού φαρμάκου να περιορίζεται αυστηρά στη θεραπευτική δράση, έτσι ώστε να αποκλείεται η χρησιμοποίηση τέτοιων μέσων για την επιτάχυνση της πάχυνσης των ζώων[semigr ] επαναλαμβάνει την πρότασή του για την προσθήκη και τέταρτου κριτηρίου στα τρία υπάρχοντα - ασφάλεια, ποιότητα και αποτελεσματικότητα - στη διαδικασία έγκρισης μη θεραπευτικών κτηνιατρικών φαρμάκων, δηλαδή μια αντικειμενική μελέτη των κοινωνικών και οικονομικών επιπτώσεων και μια εκτίμηση των περιβαλλοντικών επιπτώσεων[semigr ]

5. εκφράζει την ικανοποίησή του για το γεγονός ότι η Επιτροπή με τη διάσκεψη αυτή έδωσε δημοσιότητα στην κατάσταση που επικρατεί όσον αφορά τη χρησιμοποίηση αυξητικών ουσιών στην κτηνοτροφία, λυπάται ωστόσο διότι δόθηκε πολύ μικρή σημασία σε σημαντικά ζητήματα σχετικά με την απόφαση της ΕΕ για απαγόρευση των ορμονών, όπως είναι oι κοινωνικοοικονομικές και περιβαλλοντικές επιπτώσεις και οι προσδοκίες των καταναλωτών, δηλαδή οι επιπτώσεις στην ποιότητα του κρέατος, ή η καλή μεταχείριση των ζώων, καθώς και στις γεωργικές δομές και αγορές, ιδιαίτερα για το βοδινό κρέας και το γάλα[semigr ]

6. τονίζει την ανάγκη η δράση της Επιτροπής σε αυτόν τον τομέα να είναι σύμφωνη με τη μεταρρύθμιση της ΚΓΠ του 1992[semigr ]

7. καλεί την Επιτροπή να διοργανώσει άμεσα, σε συνεργασία με το Ευρωπαϊκό Κοινοβούλιο, διάσκεψη συνέχειας στην οποία να εξεταστούν τα ανωτέρω ζητήματα, το πρόβλημα του ελέγχου της παραγωγής και διανομής ουσιών ορμονικής δράσης, η δυνατότητα να ληφθούν υπόψη σήματα ποιότητας και προέλευσης, καθώς και οι επιπτώσεις στο γεωργικό εμπόριο, και στην οποία παραγωγοί, καταναλωτές, περιβαλλοντικά κινήματα και κινήματα του τρίτου κόσμου, γεωργικές οργανώσεις, επιθεωρητές εθνικών υπηρεσιών ελέγχου, καθώς και ενώσεις για την προστασία των δικαιωμάτων των ζώων, θα λάβουν μέρος και θα παρέμβουν, δεδομένου ότι δικαιούνται να εκφράσουν τις απόψεις τους κατά τη συγκεκριμένη συζήτηση[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, καθώς και στις κυβερνήσεις των κρατών μελών.